Að minnsta kosti einn er látinn og sex alvarlega slasaðir eftir kraftmikla sprengingu í efnaverksmiðju í hafnarborginni Tarragona , rétt sunnan við Barcelona í Katalóníu , Spáni . Fjallað er um þetta í spænskum fjölmiðlum og hafa myndbönd birst á Twitter af brunanum . Sprengingin varð klukkan 18:30 í kvöld að staðartíma . Tveir af þeim sex sem eru slasaðir eru með mjög alvarleg brunasár eftir sprenginguna sem varð í verksmiðjuhverfi . Einstaklingurinn sem lést virðist hafa látist eftir að bygging hrundi í Torreforta hverfinu , sennilega vegna höggbylgjunnar .